Riana Nel is ‘Sterker’ op Top-20 met nuwe enkelsnitRiana Nel, wat tans te sien is as beoordelaar en mentor op die M-Net‑sangkompetisie The Voice, se splinternuwe album, Sterker, was vandeesweek een van die topverkopers. Haar jongste enkelsnit, “Hou die hemel oop”, vanaf dié album, betree hierdie week die Maroela Media Afrikaanse Top-20 in die no. 12-posisie. Ricus Nel en Snotkop se gewilde liedjie, “Boerepompie”, het verlede week se no. 1-snit, “Amper daar” deur Janie Bay, onttroon en is nou in die gesogte no. 1-posisie. Die musiekvideo is sowat twee weke gelede uitgereik en staan reeds op bykans 660 000 trefslae. Bay val terug na die no. 3-posisie terwyl Elandré se “Vuur op die water”, wat die afgelope naweek goue status (ŉ verkope van 15 000 eksemplare) bereik het, in die no. 2-posisie is. In vandeesweek se Maroela Media Afrikaanse Top-20 is daar vyf snitte wat styg, tien wat daal en vier wat onveranderd bly en een nuwe toetrede.